แนวโน้มดัชนีเช้าแกว่งตัวกรอบจำกัด
นักวิเคราะห์ฯคาดตลาดหุ้นไทยเช้านี้มีโอกาสแกว่งตัวขึ้นในกรอบแคบๆ รอลุ้นปัญหากรีซ-ราคาน้ำมันดิบพุ่งหนุน
24 ม.ค. 2555

นักวิเคราะห์ฯคาดตลาดหุ้นไทยเช้านี้มีโอกาสแกว่งตัวขึ้นในกรอบแคบๆ รอลุ้นปัญหากรีซ-ราคาน้ำมันดิบพุ่งหนุน
นักวิเคราะห์ฯคาดตลาดหุ้นไทยเช้านี้มีโอกาสแกว่งตัวขึ้นในกรอบแคบๆ เพราะยังอยู่ในช่วงจับตาผลการประชุมรมว. คลังยูโรโซนในการแก้ปัญหาหนี้ โดยเฉพาะกรีซ แต่ได้รับแรงหนุนจากราคาน้ำมันดิบปรับตัวขึ้นหนุนแรงซื้อหุ้นกลุ่มพลังงาน ขณะที่ตลาดหุ้นภูมิภาคหลายแห่งหยุดตรุษจีนอาจจะทำให้วอลุ่มยังไม่หนาแน่น แนะเลือกซื้อหุ้นเป็นรายตัว และติดตามการประชุมเฟดต่อ พร้อมให้แนวรับ 1,060 จุด แนวต้าน 1,065 และ 1,070 จุด
นายอภิชาติ ผู้บรรเจิดกุล นักวิเคราะห์สำนักวิจัย บล.ทิสโก้ กล่าวว่า ภาวะตลาดหุ้นไทยเช้านี้มีโอกาสปรับเพิ่มขึ้นจากเมื่อวานในลักษณะแกว่งตัวในกรอบแคบแดนบวกแต่คงไปได้ไม่ไกลมาก เนื่องจากนักลงทุนยังมีความคาดหวังกรณีของกรีซว่าจะมีพัฒนาการในเชิงบวก  ขณะที่ราคาน้ำมันดิบปรับตัวขึ้นจะช่วยหนุนการลงทุนในหุ้นกลุ่มพลังงาน 
อย่างไรก็ตาม คาดว่าวันนี้วอลุ่มคงยังไม่มาก เพราะตลาดในภูมิภาคหลายแห่งยังหยุดช่วงตรุษจีน ทั้งไต้หวัน ฮ่องกง จีน สิงคโปร์ และเกาหลีใต้ ขณะที่ปัจจัยในประเทศเป็นเรื่องเดิม ๆ แนะเลือกลงทุนในหุ้นรายตัว พร้อมให้แนวรับ  1,060  จุด  แนวต้าน 1,065 และ 1,070 จุด